cyanic-selkie/wikianc huggingface dataset:
Reg tot ‘n gesonde omgewing
Internasionale benaderings
Histories erken groot Verenigde Nasies se menseregte-instrumente, soos die Universele Verklaring oor Menseregte, die Internasionale Verdrag oor Burgerlike en Politieke Regte of Internasionale Verdrag oor Ekonomiese, Sosiale en Kulturele Regte nie die reg op 'n gesonde omgewing nie. Die 1972 Stockholm-verklaring erken die reg, maar is nie 'n wetlik bindende dokument nie. Die Rio-verklaring van 1992 gebruik nie die taal van menseregte nie, alhoewel dit bepaal dat individue toegang sal hê tot inligting rakende omgewingsake, deelname aan besluitneming en toegang tot geregtigheid. Die huidige voorgestelde VN-resolusie, die Global Pact for the Environment, as dit aanvaar word, sal die eerste VN-menseregte-instrument wees wat die reg op 'n gesonde omgewing insluit.
Meer as 150 state in die VN het onafhanklik die reg in een of ander vorm erken deur middel van wetgewing, litigasie, grondwetlike reg, verdragsreg of ander regsgesag. Die Afrika-handves oor Mense- en Volkeregte, Amerikaanse Konvensie oor Menseregte, Escazu-ooreenkoms, Arabiese Handves oor Menseregte en ASEAN-verklaring oor Menseregte sluit elk 'n reg op 'n gesonde omgewing in. Ander menseregte-raamwerke, soos die Konvensie oor die Regte van die Kind, verwys na omgewingskwessies soos dit verband hou met die raamwerk se fokus, in hierdie geval kinderregte.
Die reg op 'n gesonde omgewing is die kern van die internasionale benadering tot menseregte en klimaatsverandering. Die uitwerking van klimaatsverandering op menseregte word deur OHCHR in 'n feiteblad aangebied met die mees algemene vrae oor die onderwerp.
Resolusie van die VN se Menseregteraad
In 2021 het die Verenigde Nasies se Menseregteraad tydens sy 48ste sitting 'n resolusie aangeneem (voorgelê deur die kerngroep bestaande uit Costa Rica, Marokko, Slowenië, Switserland en die Maledive, met Costa Rica as penhouer), waarin erken word "Die mensereg op 'n skoon, gesonde en volhoubare omgewing", wat die eerste keer merk dat die liggaam 'n mensereg verklaar het. Die resolusie is nie wetlik bindend nie, maar dit "nooi die Algemene Vergadering van die Verenigde Nasies om die saak te oorweeg".
VN se Algemene Vergadering-resolusie
In 2022 het die Algemene Vergadering van die Verenigde Nasies tydens sy 76ste sitting 'n resolusie aangeneem wat deur 'n kerngroep, insluitend Costa Rica, Marokko, Slowenië, Switserland en die Maledive, voorgestel is, wat weereens die mensereg op 'n skoon, gesonde en volhoubare omgewing erken. Alhoewel besluite van die Algemene Vergadering nie wetlik bindend is nie, is hierdie resolusie verwelkom deur die VN se Hoë Kommissaris vir Menseregte Michelle Bachelet, verskeie spesiale rapporteurs en lede van sommige burgerlike organisasies.
Holascus
Holascus is 'n genus van sponsdiere uit die klas van die Hexactinellida.
Homoieurete
Homoieurete is 'n genus van sponsdiere uit die klas van die Hexactinellida.
Elena Sanayeva
Elena Sanayeva (gebore 21 Oktober 1942) is 'n Sowjetse en Russiese aktrise. Sy is bekend vir haar rolle in die rolprente Glavnyy svidetel (1969), Iskrenne vash... (1985), en Nulevoy kilometr (2007).
Auguste Renoir
Die Franse skilder Pierre-Auguste Renoir (1841–1919) wou 'n sintese bereik tussen die Impressioniste en die skildertradisie van die verlede; vir hom was die onderwerp nooit ondergeskik aan die Impressionistiese weergawe van lig en kleur nie. Renoir het veral bekend geword vir sy portrette van vroue en vir sy skilderye van baaiende naakfigure.
Pierre-Auguste Renoir is op 25 Februarie 1941 te Limoges gebore. In 1845 het die gesin na Parys verhuis, waar Auguste van sy 13de jaar af begin werk het, eers as porseleinversierder en daarna as skilder van waaiers en sonskerms. In 1862 het hy lesse in die "egte" skilderkuns by Charles Gleyre (1806–1874) begin neem, en die Louvre gereeld besoek. In Parys het hy kennis gemaak met Claude Monet (1840–1926), Alfred Sisley (1839–1899) en Frédéric Bazille (1841–1870), wat hom weer aan Camille Pissarro (1830–1903) voorgestel het.
Zawolzjskoje
Zawolzjskoje (Russies: Заволжское) is 'n dorpie in Charabali-rajon van Astrachan-oblast, Rusland. Dit is die setel en die enigste nedersetting van die gelyknamige Zawolzjskoje Plaaslike Munisipaliteit.
Auguste Renoir
'n Hegte vriendskap het tussen Renoir en Pissarro o ntstaan, en nadat Gleyre in 1864 sy ateljee gesluit het, het die 2 dikwels saam in die natuur gaan skilder. Hier het Renoir ontdek dat die natuur se kleure nooit homogeen is nie, maar uit verskillende skakerings naas mekaar bestaan. Sy eksperimente van die tyd met hierdie grondbeginsel van die Impressionisme, is in die ligeffekte van die water op sy skildery La Grenouillère (1868/69) te rug te vind. Na 1870 kom die Impressionisme in Renoir se werk tot volle ontplooiing.
Zawolzjskoje
Zawolzjskoje is in die begin van die 20ste eeu deur Kalmikiese setlaars gestig. Die dorpie se oorspronklike naam was Ik Chosjoed.
Auguste Renoir
Dit vind uiting in onder meer die skildery Le Moulin de la Galette (1876), waarin die sonlig deur die bome speel en dansende ligvlekke op die flankerende paartjies werp. Renoir was nie heeltemal so ingenome met die rigting soos sy vriende nie, soos veral uit sy figuurstudies blyk. Die skildery La loge ("Die teaterloge"; 1874) toon 'n nie-Impressionistiese belangstelling in die onderwerp. Die lewendige Le déjeuner des canotiers ("Die middagmaal van die roeiers"; 1881) is daarenteen wel weer Impressionisties.
Zawolzjskoje
Demografie
Volgens Sensus 2010 het Zawolzjskoje 1 467 inwoners gehad. Etniese Kasakke en Russe vorm die meerderheid van die dorpie se bevolking.
Auguste Renoir
In 1881 het Renoir 'n reis na Italië onderneem, waar hy veral deur die werk van Raphael beïndruk is. Hierop het 'n duidelike verandering in sy styl gevolg. Mense het sy belangrikste temas geword en hy, het hulle weer met groot kleurvlakke en skerp kontoere afgebeeld. Die kleur het ondergeskik aan die hegte opbou van die geheel geword – die eerste tekens dat hy van die Impressionisme, wat hy van 1881 af as ’n artistieke doodloopstraat beskou het, begin wegbeweeg het.
Renoir het daarna verskillende voorstudies van sy skilderye gemaak, waarvan veral Les parapluies ("Die sambrele"; 1882/83) en Les grandes baigneuses, ("Baaiers"; 1884 – 87) belangrik is. Veral laasgenoemde tema het hom gefassineer en hy het 'n verskeidenheid van skilderye van baaiende vroue gemaak. Teen 1890 het Renoir se skilderstyl weer verander. Hy het besondere inspirasie geput uit 18e- eeuse skilders soos Francois Boucher en Antoine Watteau, wie se werk hy goed geken het omdat hy dit in sy jeug dikwels op waaiers en porselein gekopieer het.
Sy lyne het vaer geword en hy het baie van pastelkleure gebruik gemaak. In hierdie tyd het hy ook veral om sy kinderportrette bekend geword. 'n Beroemde skildery uit hierdie tyd perk is Jeunes filles au bord de la mer ("Die dogters by die see"; 1894). Na 1900 het sy styl weker geword en het hy weelderige naakfigure in pienkrooi skakerings geskilder.
In 1907 het hy hom weens swak gesondheid in Cagnes (naby Nice) gevestig. Hoewel hy sy laaste jare in 'n rystoel deurgebring het, het hy ononderbroke voortgewerk. Toe sy vingers weens rumatiek nie meer die kwas kon hanteer nie, het hy die verfkwas aan sy hande vasgemaak. Van sy laaste werk is Les baigneuses ("Die baaiers"; 1918/ 19). Hy is op 3 Desember 1919 in Cagnes oorlede.
Hippospongia derasa
Hippospongia derasa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kogelberggouestompie
Die Kogelberggouestompie (Mimetes stokoei) is 'n blomdraende struik wat tot die genus Mimetes behoort en deel van die fynbos vorm. Die plant is endemies aan die Wes-Kaap en kom slegs in Kogelberg voor. Die struik is regop, word 2 m hoog en blom regdeur die jaar.
Vuur vernietig die plant maar die sade oorleef. Twee tot ses maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van voëls. Die plant groei op sanderige hellings op hoogtes van 560-600 m.
In Engels staan dit as die Mace Pagoda bekend.
M. stokoei is in 1922 ontdek deur botanikus T.P. Stokoe in die Kogelberg en vir die laaste keer in 1967 gesien. In Desember 1999 was daar 'n verwoestende brand in die Kogelberg. In Januarie 2001 het die Kogelberg-natuurreservaat bestuurder, Mark Johns en sy vrou Amida, egter 24 nuwe plante ontdek wat as M. stokoei geidentifiseer is.
Gazania rigida
Gazania rigida is 'n plant wat hoort tot die genus Gazania. Die spesie is endemies aan die Noord-Kaap en die Wes-Kaap.
Peter Marc Jacobson
Peter Marc Jacobson (gebore 27 Oktober 1957) is 'n Amerikaanse akteur, skrywer, vervaardiger, en regisseur. Hy is bekend vir sy rolle in die televisiereekse The Nanny (1993), What I Like About You (2002), Tease (2009), en Happily Divorced (2011).
Sam Jaeger
Sam Jaeger (gebore 29 Januarie 1977) is 'n Amerikaanse akteur, skrywer, en regisseur. Hy is bekend vir sy rolle in die rolprente Lucky Number Slevin (2006), Take Me Home (2011), American Sniper (2014), en Inherent Vice (2014).
Warminsnyding
'n Warminsnyding is wanneer een pyp aan 'n ander gekoppel word terwyl die pyp in bedryf is.
Hierdie proses word baie mooi geïllustreer in video's wat op youtube gekyk kan word. Soek die woord "hot tap" op www.youtube.com.
Adenolobus
Spesies
Adenolobus bestaan uit die volgende spesies:
Inverteervlak
In siviele ingenieurswese is die inverteervlak die basis binnevlak van 'n pyp, sloot of tonnel. Dit kan as die "vloer"-vlak beskou word. Die inverteervlak is 'n belangrike verwysingsvlak vir die bepaling van die funksionering van 'n vloeilyn van 'n pypstelsel. Byvoorbeeld, die inverteervlak van 'n straatrioolkonneksie kan die haalbaarheid van die toevoeging van 'n toilet in die kelder van 'n huis beïnvloed.
Lys van komposisies deur Fritz Kreisler
Hieronder volg 'n lys van komposisies deur Fritz Kreisler wat volgens genre gerangskik is.
Viool en orkes
(I. Allegro energico ma non troppo; II. Andante doloroso; III. Allegro molto)
Krakadouwpas
Die Krakadouwpas (ook Krakadouwpoort) in die Sederberge loop langs die Dwarsrivier, oos van Clanwilliam in die rigting van Wupperthal in die Wes-Kaap.
Die naam kom blykbaar uit die Khoi-taal. Karab verwys na die klippies en -xa na die groot hoeveelheid daarvan – dus die pas van die baie klippies. Volgens 'n ander bron beteken dit "die pas van die vroue".
Toluca
Toluca de Lerdo (Nahuatl: Tollocan, Otomí: Nzehni) is die hoofstad van die Mexikaanse deelstaat Mexiko. Toluca het 819 561 inwoners (sensus 2010), maar die agglomerasie het meer as twee miljoen inwoners. Dit is ook die hoofstad van die Toluca munisipaliteit.
Stadsbeeld
Met 'n hoogte van 2 680 meter is dit een van die hoogste stede in Sentraal-Amerika. Weens die hoë hoogte het Toluca 'n relatiewe koue klimaat. Die stad is geleë in die Vallei van Toluca aan die Río Lerma, aan die voet van die vulkaan Nevado de Toluca.
Toluca is 'n belangrike nywerheidsentrum, veral die motorbedryf is belangrik, met agentskappe of fabrieke van Daimler AG, Nissan, General Motors, BMW en Mitsubishi. Die voedsel-, farmaseutiese en chemiese nywerhede is ook belangrik vir die plaaslike ekonomie.
Cannes-rolprentfees 1975
Die 28ste Cannes-rolprentfees is van 9-23 Mei 1975 in Cannes, Frankryk, gehou. Die Palme d'Or is toegeken aan Chronicle of the Years of Fire (Chronique des Années de Braise) deur Mohammed Lakhdar-Hamina.
Die fees is geopen met A Happy Divorce (Un Divorce heureux) deur Henning Carlsen en afgesluit met Tommy deur Ken Russell. Die Franse aktrise, sangeres en regisseur Jeanne Moreau was die president van die jurie.
In 1975 is ’n nuwe, niemededingende afdeling, "Les Yeux fertiles", ingestel. Saam met die afdelings "L'Air du temps" en "Le Passé composé" van die volgende twee jaar het dit in 1978 "Un Certain Regard" gevorm.
Pryse
duimnael|140px|Jeanne Moreau, president van die jurie. duimnael|140px|Costa Gravas, beste regisseur. Van die mense en prente wat in 1975 pryse ontvang het, is:
Kortprente
Hyalocaulus
Hyalocaulus is 'n genus van sponsdiere uit die klas van die Hexactinellida.
Lord Nelson
Vise-admiraal Horatio Nelson, 1ste Burggraaf Nelson, 1ste Hertog van Bronte, (29 September 1758 - 21 Oktober 1805), ook bekend is as Admiraal Nelson, was 'n Engelse vlagoffisier in die Britse Vloot. Sy inspirerende leierskap, begrip van strategie en onkonvensionele taktiek het 'n aantal beslissende Britse vlootoorwinnings meegebring, veral tydens die Napoleontiese Oorloë. Hy is gewond in 'n geveg en verloor op 35-jarige ouderdom sig in sy een oog in Korsica, en die meeste van sy arm in die onsuksesvolle poging om Santa Cruz de Tenerife te verower toe hy 38 was. Hy is in 1805 doodgeskiet, kort voor sy oorwinning by die Seeslag van Trafalgar, wat dikwels beskou word as Brittanje se grootste vlootoorwinning. Om hierdie redes word hy algemeen beskou as een van die grootste seevaarders in die geskiedenis.
Nelson is in 'n matig welvarende Norfolk gesin gebore en het by die vloot aangesluit deur die invloed van sy oom, Maurice Suckling, 'n hooggeplaaste vlootoffisier. Nelson styg vinnig deur die geledere en dien saam met toonaangewende vlootbevelvoerders van die tydperk voordat hy op 20-jarige ouderdom 'n bevelsposisie verwerf. Hy het 'n reputasie ontwikkel vir persoonlike dapperheid en vaste taktiek, maar het periodes van siekte en werkloosheid opgedoen na die einde van die Amerikaanse Onafhanklikheidsoorlog. Die uitbreek van die Franse Revolusionêre Oorloë het Nelson in staat gestel om terug te keer na diens, waar hy veral aktief in die Middellandse See was. Hy het in verskeie klein seegevegte slaags geraak langs Toulon en het 'n belangrike rol gespeel in die verowering van Korsika en die daaropvolgende diplomatieke pligte met die Italiaanse state. In 1797 het hy hom onderskei terwyl hy in bevel was van die HMS-Captain tydens die Slag van Cape St Vincent.
Kort na die geveg het Nelson aan die Slag van Santa Cruz de Tenerife deelgeneem, waar die aanval misluk en hy ernstig gewond is, sy regterarm verloor het en gedwing is om na Engeland terug te keer om te herstel. Die volgende jaar behaal hy 'n beslissende oorwinning oor die Franse tydens die Slag van die Nyl en bly in die Middellandse See om die koninkryk van Napels te beskerm teen 'n Franse inval.
In 1801 word hy na die Oossee gestuur en behaal daar nog 'n oorwinning, hierdie keer oor die Dene in die Slag van Kopenhagen. Hy was bevelvoerder van die blokkade van die Franse en Spaanse vloot by Toulon en jaag hulle na hul ontsnapping na Wes-Indië en terug, maar slaag nie daarin om hulle tot 'n geveg te bring nie. Na 'n kort terugkeer in Engeland, neem hy die Cádizblokkade in 1805 oor. Op 21 Oktober 1805 kom die Frans-Spaanse vloot uit die hawe, en Nelson se vloot betrek hulle in die Seeslag van Trafalgar. Die geveg het een van Brittanje se grootste vlootoorwinnings geword, maar Nelson, aan boord van HMS Victory, is noodlottig gewond deur 'n Franse skerpskutter. Sy lyk is na Engeland teruggebring, waar hy 'n staatsbegrafnis ontvang het.
Nelson se dood by Trafalgar het sy posisie as een van Brittanje se heldhaftigste figure verseker. Sy aankondiging net voor die aanvang van die geveg "Engeland verwag dat elke man sy plig sal doen", word gereeld aangehaal, geparafraseer en na verwys. Talle monumente, waaronder Nelson se Pilaar op Trafalgar Plein, Londen en die Nelson Monument in Edinburgh, is ter nagedagtenis aan hom geskep. Sy nalatenskap bly invloedryk.
Raphia sudanica
Raphia sudanica is 'n struik of 'n boom wat deel is van die Arecaceae familie. Die plant is inheems aan Benin, Burkina Faso, Gambië, Ghana, Guinee, Ivoorkus, Kameroen, Mali, Mauritanië, Niger, Nigerië, Senegal, Sierra Leone en Togo.
Hesperantha fibrosa
Hesperantha fibrosa is 'n meerjarige blomplant en geofiet wat tot die genus Hesperantha behoort en is deel van die fynbos en renosterveld. Die spesie is endemies aan die Wes-Kaap en kom van Caledon tot by Heidelberg voor. Dit het 'n voorkomsgebied van 2600 km². Die plant het 80% van sy habitat aan koringverbouing verloor en word ook deur indringerplante bedreig.
Karmosyn
Die kleur karmosyn is 'n diep skakering van rooi wat geen geel bevat nie, en na rooi-violet neig.
Kleurkoördinate
Volgens verskeie kleurskemas word karmosyn as volg voorgestel:
Schmidt
Schmidt is 'n Duitse van en kan na die volgende persone verwys:
Hippospongia fistulosa
Hippospongia fistulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Gazania schenckii
Gazania schenckii is 'n plant wat hoort tot die genus Gazania. Die spesie is inheems aan die Noord-Kaap en Namibië.
Natalya Sedykh
Natalya Sedykh (gebore 10 Julie 1948) is 'n Sowjetse aktrise. Sy is bekend vir haar rolle in die rolprente Frosty (1965), Through Fire, Water and... Brass Pipes (1968), Goluboy lyod (1970), en Po ulitsam komod vodili... (1978).
Taliesin Jaffe
Taliesin Jaffe (gebore 19 Januarie 1977) is 'n Amerikaanse akteur, skrywer, en regisseur. Hy is bekend vir sy rolle in die rolprent Mr. Mom (1983) en in die televisiereekse Hellsing (2001) en Critical Role (2015).
Isaac Lewis
Isaac Lewis (1849 - 1925) was 'n nyweraar en gebore in Rusland. Hy was die neef en vennoot van Sammy Marks. Hy kom in 1870 in Suid-Afrika aan en word 'n vennoot in die maatskappy, Lewis & Marks. Dit word een van die grootste eiendoms- en nywerheidsondernemings in Suider-Afrika. Hy was minder bekend as Marks onder die publiek.
Huis van Oldenburg
Die Huis van Oldenburg is ’n Europese dinastie van Noord-Duitse oorsprong. Dit is een van Europa se invloedrykste koningshuise, met takke wat regeer of regeer het oor Denemarke, Ysland, Griekeland, Noorweë, Rusland, Swede, Sleeswyk, Holstein en Oldenburg. Die huidige koningin van Denemarke en koning van Noorweë, die voormalige koning van Griekeland, die gemale van Griekeland en Brittanje, sowel as die eerste 12 aanspraakmakers op die Britse troon is almal patrilineêre lede van die Glücksburg-tak van dié huis.
Die dinastie het beroemd geword toe graaf Christiaan I van Oldenburg in 1448 tot koning van Denemarke verkies is, in 1450 van Noorweë en in 1457 van Swede. Die huis regeer sedertdien oor Denemarke.
Geskiedenis
Die huwelike van Middeleeuse grawe van Oldenburg het die weg gebaan vir hul erfgename om konings van verskeie Skandinawiese lande te word. Deur ’n huwelik met ’n afstammeling van koning Waldemar I van Swede en van koning Erik IV van Denemarke, het hulle sedert 1350 ’n aanspraak op die Sweedse en Deense troon.
In dié tyd was hul mededingers die afstammelinge van Margrethe I van Denemarke. In die 15de eeu het die Oldenburg-erfgenaam met dié aanspraak getrou met Hedwig van Schauenburg, ’n afstammeling van Euphemia van Swede en Noorweë en ook ’n afstammeling van Erik V van Denemarke en Abel van Denemarke. Aangesien afstammelinge wat ’n groter aanspraak gehad het uitgesterf het, het hul seun, (die bogenoemde) Christiaan, koning van al drie koninkryke van die Kalmarunie geword. Verskillende Oldenburgse takke het in verskeie lande regeer. Die huis het kortliks ook op die Britse troon ’n aanspraak gehad, deur die huwelik van koningin Anna en prins George van Denemarke en Noorweë; weens die vroeë dood van al hul kinders het die troon egter na die Huis van Hannover gegaan.
Christian Herzog von Oldenburg is die huidige (2017) hoof van die Huis van Oldenburg.
Cannes-rolprentfees 1976
Die fees is geopen met That's Entertainment, Part II deur Gene Kelly en afgesluit met Family Plot deur Alfred Hitchcock. Die Amerikaanse dramaturg Tennessee Williams was die president van die jurie.
In 1976 is ’n nuwe, niemededingende afdeling, "L'Air du temps", ingestel wat op kontemporêre sake gefokus het. Saam met "Les Yeux fertiles" van die vorige jaar en "Le Passé composé" van die volgende jaar het dit in 1978 die afdeling "Un Certain Regard" gevorm.
Pryse
duimnael|140px|Tennessee Williams, president van die jurie. duimnael|140px|Martin Scorsese, wenner van die Palme d'Or. Van die mense en prente wat in 1976 pryse ontvang het, is:
Kortprente
Weber
Weber is 'n Duitse van en kan na die volgende persone verwys:
Müller
Müller is 'n Duitse van en kan na die volgende persone verwys:
Argeoloog
'n Argeoloog is 'n deskundige op die gebied van argeologie, ook bekend as 'n oudheidkenner. Hulle bestudeer onder andere die oorblyfsels van vroeëre kulture.
Brian d'Arcy James
Brian d'Arcy James (gebore 29 Junie 1968) is 'n Amerikaanse akteur. Hy is bekend vir sy rolle in die rolprente Ghost Town (2008), Friends with Kids (2011), Shrek the Musical (2013), en Spotlight (2015).
Hippospongia elastica
Hippospongia elastica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Doriërs
Die Doriërs (Grieks: Δωριεῖς, Dōrieis) was een van vier hoof- etniese groepe waaruit die Hellene (Grieke) van Klassieke Griekeland geglo het hulle bestaan. Die ander hoof- etniese groepe was die Aioliërs, die Achajers, en die Ioniërs. Hulle was chronologies die laaste groep Griekssprekende stamme wat die Griekse skiereiland binnegedring het, dalk in 1200-1000 v.C. Dit word algemeen as die Doriese inval beskryf, maar dit is onduidelik of so ’n inval wel plaasgevind het. Doriërs kon van ander Hellene onderskei word deur middel van die Doriese Griekse dialek wat hulle gebesig het. Die eerste verwysing na die Doriërs in die letterkunde vind plaas in die Odussee, waarin hulle reeds die eiland van Kreta bewoon.
Die Doriërs het diverse lewenswyses en sosiale strukture gehandhaaf. Korinthe was byvoorbeeld 'n digbevolkte stad bekend vir sy sierlike styl van kuns en argitektuur, terwyl Sparta afsonderlik en militaristies was. Desnieteenstaande was alle Hellene bewus van welke lokaliteite Dories was al dan nie. Doriese state in 'n oorlogstoestand kon dikwels – maar nie altyd nie – op ander Doriese state vir bystand staatmaak.
Die Doriërs was goeie hanteerders van perde en kon reeds yster bewerk. Met hul ysterwapens het hulle maklik die oorspronklike volke onderwerp of verdryf. Hulle het met hul oorname van die Peloponnesos (onder meer Sparta), baie eilande (onder meer Kreta) en die suidwestelike hoek van Klein-Asië vermoedelik die einde van die Miceense beskawing bewerkstellig.
Omstreeks 1100 v.C. was die Doriërs een van die drie belangrikste Griekse bevolkingsgroepe. Die ander was die Achajers en die Ioniërs. Teen die 5de eeu v.C. was die Doriërs en die Ioniërs die polities belangrikste Griekse ethnoi, wie se uiteindelike botsing tot die Peloponnesiese oorlog gelei het. Dit is onseker tot watter mate Hellene hulself teen hierdie tyd nog as Dories of Ionies beskou het. Ten spyte van anti-Doriese Atheense propaganda, kom Édouard Will tot die slotsom dat daar teen die 5de eeu v.C. nie meer 'n etniese komponent in Griekse kultuur bestaan het nie. Aan die ander kant vermoed John Alty dat etnisiteit die aktiwiteite in die 5de eeu v.C. aangedryf het.
Oorsprong
Daar bestaan verskeie teorieë oor die oorsprong van die Doriërs. Een teorie wat veral in antieke tye aanvaar is, is dat hulle in die noordelike, bergagtige streke van Griekeland, Masedonië en Epirus ontstaan het en weens onsekere omstandige suid na die Peloponnesos, sommige Egeïese eilande, Magna Graecia, Lapithos en Kreta gedryf is. In die Griekse mitologie het hulle 'n Griekse oorsprong en 'n eponimiese stamvader, naamlik Dorus, seun van Hellen, die mitologiese patriarg van die Hellene.
Hippospongia gossypina
Hippospongia gossypina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Groenlandberg
Die Groenlandberg is 'n klein bergreeks in die Wes-Kaap, Suid-Afrika en is deel van die Kaapse Plooigordel.
Hippospongia galea
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Groenlandberg
Ligging en geografie
Die Groenlanberg strek van oos na wes. Die Hottentots-Hollandberge is wes van die Groenlanberg en die Houwhoekberg suidoos. Die Groenlanberg vorm dus die noordelike grens van die Elginvallei. Aan die nordooste van die berge is Villiersdorp en Grabouw is aan die suidweste van die berg, die twee dorpe word verbind met Viljoenspas wat die R321 pad oor die berg dra waar die Palmietrivier vloei. Die berg bestaan uit Tafelberg-sandsteen.
David Harris
Kolonel sir David Harris (1852 - 1942) was 'n soldaat, diamantmagnaat en wetgewer. Hy is in Londen, Engeland gebore en emigreer na Suid-Afrika in 1871. Hy stap 950km van Durban na Kimberley waar hy as 'n delwer begin werk. Binne 2 jaar word hy welvarend en wen die vriendskap van Cecil John Rhodes.
Groenlandberg
Koloniale era
Die naam Groenland was, deur die eerste Europese koloniste, aan die berg en die omliggende gebied gegee. Dit het verwys na die geil plantegroei op die berg en omliggende gebied. Die oorspronklike naam van die Chainoqua vir die gebied het ongelukkig verlore gegaan.
David Harris
Hy sluit aan by die Du Toit's Pan Horse Regiment in 1876 en veg in die Gaika-Galeka-oorlog in die Oos-Kaap. Hy veg ook in ander veldtogte en onderskei homself in die Langebergveldtog.
In 1897 word hy lid van die Kaapse parlement met die dood van famlilielid, Barney Barnato. Hy behou sy setel 32 jaar lank. In 1897 word hy ook 'n direkteur van die De Beer's Consilidated Mines, 'n amp wat hy hy tot in 1931 beklee. Hy was in bevel van die Tuiswag tydens die beleg van Kimberley.
Groenlandberg
Koloniale era
Die laagliggende gebied in die suide het later die naam Elgin gekry, na aanleiding van die spoorwegstasie daar. Die naam Elgin is afgelei van 'n jong meisie wat hier gebore is, Elgine Herold, en wat later tragies dood is nadat 'n slang haar gepik het in die 1800's naby die plek waar die stasie tans is. Haar bedroefde vader en die gemeenskap het die hele gebied Elgin genoem ter nagedagtenis en so deur 'n reeks gebeurtenisse dra die stasie en vallei haar naam. Die Elgin-gebied was ook voorheen bekend as Koffiekraal en selfs Grietjiesgat, soms ook Groenland. Maar die name het in onbruik geraak.
Gazania thermalis
Gazania thermalis is 'n plant wat hoort tot die genus Gazania. Die spesie is endemies aan Namibië.
Groenlandberg
Moderne tyd
Deur 'n kompromie is beide die name - Groenland en Elgin - bewaar. Om verwarring te voorkom verwys Groenland na die hoë berggebied in die noorde en Elgin verwys na die laagliggende vallei in die suide. Die Elginvallei is 'n belangrike gebied vir sagtevrugteverbouing, veral appels.
Die berg val onder die juridiksie van die moderne Theewaterskloof Plaaslike Munisipaliteit. Die Groenland Bewaringsgebied is in 1994 gestig in die Groenlandberg.
Raphia ruwenzorica
Raphia ruwenzorica is 'n boom wat deel is van die Arecaceae familie. Die plant is inheems aan Burundi en die Demokratiese Republiek die Kongo.
Hyalonema
Hyalonema is 'n genus van sponsdiere uit die klas van die Hexactinellida.
Raphia sese
Raphia sese is 'n struik of 'n boom wat deel is van die Arecaceae familie. Die plant is inheems aan die Demokratiese Republiek die Kongo en Republiek die Kongo.
Bryton James
Bryton James (gebore 17 Augustus 1986) is 'n Amerikaanse akteur. Hy is bekend vir sy rolle in die televisiereekse The Young and the Restless (1973), The Vampire Diaries (2009), Young Justice (2010), en Hero Factory (2010).
Majeje
Majeje is 'n groot township noordwes van Phalaborwa in die ooste van die Limpopoprovinsie, Suid-Afrika.
Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit in Namakgale en Lulekani. In 2011 het die dorp 'n bevolking van 40 225 gehad.
Pieter Cruythoff-monument
Die Pieter Cruythoff-monument naby Riebeek-Kasteel herdenk die sewentiende eeuse verkenners van die landstreek direk ten noorde van Kaapstad.
Op 19 Julie 1961 is die gedenkteken op privaat grond by die hoogste punt in die Bothmaskloofpas tussen Riebeek-Kasteel en Malmesbury onthul. Dit is die beginpunt van ‘n aantal voetslaanroetes.
Natalya Seleznyova
Natalya Seleznyova (gebore 19 Junie 1945) is 'n Sowjetse en Russiese aktrise. Sy is bekend vir haar rolle in die rolprente Operation 'Y' & Other Shurik's Adventures (1965), Ivan Vasilievich: Back to the Future (1973), Svoy paren (1974), en It Can't Be! (1975).
Pieter Cruythoff-monument
Pieter Cruythoff (soms Cruijthoff) was een van die vroeë Kaapse reisigers. Hy het in 1658 as adelbors in diens van die VOC aan die Kaap aangekom. Reeds die volgende jaar was hy ‘n korporaal en superintendent van die landbou. Op 31 Januarie 1661 lei hy in opdrag van Jan van Riebeeck ‘n ekspedisie van 15 man deur die berge by die huidige Riebeek-Wes en Riebeek-Kasteel tot by Graafwater. Noord van die Olifantsrivier ontmoet hy op 19 Februarie die Khoikhoi-stam die Namakwas onder Akemba. Die joernaalskrywer op die reis Pieter van Meerhoff noem dat die Namakwas duisende beeste en skape besit het. Leeus, renosters, sebras, volstruise en hartebeeste was volop aanwesig en in die Klein-Bergrivier was seekoeie. Op ‘n tweede reis in Oktober 1662 kom sy geselskap van 12 man so ver as Koekenaap. Hul doel was egter om Monomotapa en Vigiti Magna te bereik. Die dagboekskrywer Frederik de Smit meld dat hulle deur die Sonkwas aangeval is en dat daar baie wild in die omgewing van die Klein-Bergrivier was. Tydens ‘n derde reis in Januarie 1670 verkry hulle 67 beeste en 150 skape van die Namakwas.
Teen 1663 is Cruythoff superintendent van die ruiterwag en al die waghuise rondom die Kaap. In Mei 1673 bewoon hy ‘n VOC-buitepos in die Hottentots-Holland-kom.
Raphia gentiliana
Raphia gentiliana is 'n struik wat deel is van die Arecaceae familie. Die plant is inheems aan die Demokratiese Republiek die Kongo en die Sentraal-Afrikaanse Republiek.
Steve Tshwete
Stephen Vukile Tshwete (gebore 12 November 1938 in Springs – 12 April 2002, Pretoria) was 'n Suid-Afrikaanse politikus en ANC-aktivis. Hy was by Umkhonto we Sizwe betrokke en is vanaf Februarie 1964 tot 1983 op Robbeneiland aangehou, waarna hy in ballingskap gegaan het. Hy keer in 1990 na Suid-Afrika terug en hervat sy politieke bedrywighede as 'n lid van die ANC en 'n plaaslike koördineerder vir die United Democratic Front.
As die hoof van die ANC se sportkantoor was dit sy taak om die sportdissiplines wat voorheen deur apartheid geskei is saam te snoer. Hy het die gawe gehad om "geswore vyande na die onderhandelingstafel te bring en hulle as bondgenote weg te stuur...hy het van een sportsoort na die volgende gegaan om slaggate op hul pad na eenheid te oorbrug". Nadat hy Suid-Afrika se krieketliggame verenig het, het hy in Mei 1991 saam met Ali Bacher na Londen gereis en suksesvol aansoek gedoen vir Suid-Afrika se hertoelating tot die Internasionale Krieketraad.
As minister van sport en ontspanning het Tshwete 'n belangrike rol in skep van nierassige nasionale spanne gespeel. Hy het vanaf 1999 tot sy dood in April 2002 in die eerste kabinet van Thabo Mbeki as die minister van veiligheid en sekuriteit gedien. Die Steve Tshwete Plaaslike Munisipaliteit in Mpumalanga is na hom vernoem.
In 1996 het hy die eerste Governor's Cup-seiljagresies vanaf Kaapstad na Sint Helena afgesit, deur die skeepsirene te blaas.
Hyalonematidae
Hyalonematidae is 'n familie van sponsdiere uit die klas van die Hexactinellida.
Skarlakenrooi
Die kleur skarlaken is 'n helderrooi met 'n effense oranje skynsel. In die spektrum van sigbare lig, en op die tradisionele kleurwiel, is dit kwartpad tussen rooi en oranje, effens minder oranje as vermiljoen.
Kleurkoördinate
Volgens verskeie kleurskemas word skarlaken as volg voorgestel:
Raphia rostrata
Raphia rostrata is 'n struik wat deel is van die Arecaceae familie. Die plant is inheems aan Cabinda - deel van Angola, Demokratiese Republiek die Kongo, Gaboen en Kameroen.
Hippospongia lachne
Hippospongia lachne is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1936 deur De Laubenfels.
Stade Pierre de Coubertin
Die Stade Pierre de Coubertin is 'n binnenshuise arena geleë in Parys, Frankryk. Dit is die tuiste van die Paris Saint-Germain-handbalspan. Tans het die arena 'n kapasiteit van 4 200 vir basketbalwedstryde.
Geskiedenis
Stade Pierre de Coubertin is in 1937 geopen vir die Universele Uitstalling, en is herbou na die bombardement wat tydens die Tweede Wêreldoorlog plaasgevind het. Die stadion is as 'n aanhoudingsentrum gebruik tydens die Parys-slagting in 1961. In 1990 het die arena 'n opknapping ondergaan, wat 'n nuwe fasade, verhoogde sitplekkapasiteit en die toevoeging van verskeie bedieningsareas ingesluit het.
Schneider
Schneider is 'n Duitse van en kan na die volgende persone verwys:
Simfonie nr. 1 (Bruckner)
'''Simfonie nr. 1''' (WAB 101) dateer uit 1865 - 1866 en is 'n komposisie van die Oostenrykse komponis Anton Bruckner. Dit was die eerste simfonie wat Bruckner self as volwaardig geag het, en dus het hy die werk van 'n nommer voorsien.
Ontstaan
Bruckner het die werk nagelaat aan die Nasionale Biblioteek van Oostenryk. Die simfonie kom in chronologiese orde na die Simfonie in f (Bruckner) uit 1863, maar voor die Simfonie in d mineur (Bruckner) van 1869.
Die eerste uitvoering in Linz onder Bruckner het die publiek met 'n wrang smaak in die mond gelos. Die weergawe wat van Linz dateer is die basis vir die weergawe deur Robert Haas, wat nou die gebruiklike weergawe is. Dis is gebaseer op die outograaf van 1877 van Wene. Die nou-gebruiklike weergawe word as "frisser" ervaar as die bewerking wat in 1891 deur Bruckner self versorg is; lg. bewerking word deur musikoloë as sinloos geag. Bruckner het die simfonie opgedra aan die Universiteit van Wene, wat aan hom 'n eredoktoraat verleen het.
Struktuur
I Allegro molto moderato Die eerste tema is - wat Bruckner se musiek betref, nogal ongewoon, synde dat dit 'n ongewone springende marstema is. Die bynaam, wat Bruckner self grappenderwys aan die werk toegesê het ("keckes Beserl" = "springende in die veld") hang vermoedelik met die tema saam. 'n Tweede tweestemmige tema in die viole is sangerig en Oostenryks van aard. En -tipies vir Bruckner- is daar ook 'n derde tema. Die tema in die trombone lei tot passasies wat met hul behandeling van die tema sterk herinner aan die werk van Richard Wagner, vernaam sy Tannhäuser.
II Adagio Verskuiwende stoutmoedige harmonieë, 'n cantabile 2de tema en 'n uitgebreide opbou na 'n klimaks voor 'n stil-wordende einde.
Thurston-eiland
Thurston-eiland, die wêreld se 56ste grootste eiland en die derde grootste eiland van Antarktika na Alexander-eiland en Berkner-eiland, beslaan 'n oppervlakte van 15 700 km². Die eiland is in die Suidelike Oseaan suidwes van die Antarktiese Skiereiland geleë. Die eiland is onbewoon en is volledig met ys bedek. Dit grens in die weste aan die Amundsensee en in die ooste aan die Bellingshausensee. Thurston-eiland word in die suide deur die Peacock-sund van die Antarktiese vasteland geskei.
Simfonie nr. 1 (Bruckner)
Struktuur
III Scherzo: Lebhaft - Trio: Langsam 'n Heftig eerste tema met 'n landelike dans-passasie Trio in majeur
IV Finale: Bewegt und feurig Ook hier vind mens 'n sonatevorm met 3 temas. Die eerste tema beskik ondanks die byskrif (bewegt und feurig) oor 'n grootste karakter. Die tweede tema (dit word na insette deur die viole en tjello gevolg deur houtblaasinstrumente, en daarna deur die hele orkes oorgeneem) het as byskrif die aanduiding ruhig (Afrikaans: rustig). Die derde tema is 'n kort koraalmelodie. Soos dikwels by Bruckner die geval is, is daar ook 'n verwysing na 'n religieuse werk (in die geval uit die Benedictus (gesang) van sy Mis in f). Aan die slot kom daar 'n seëvierende melodie in die horings voor, wat ooreenkomste toon met die Oostenrykse volksliedere gekomponeer deur Haydn.
Thurston-eiland
Thurston-eiland val soos die res van Antarktika onder die saak van die Antarktis-verdrag. Geen land maak aanspraak op die eiland of die see rondom die eiland nie en dit word dus as niemandsland beskou.
Ariadna Shengelaya
Ariadna Shengelaya (gebore 13 Januarie 1937) is 'n Sowjetse en Russiese aktrise. Sy is bekend vir haar rolle in die rolprente Yevgeni Onegin (1959), Evgeniya Grande (1960), Ajooba (1991), en Volshebnyy portret (1997).
Gazania tenuifolia
Gazania tenuifolia is 'n plant wat hoort tot die genus Gazania. Die spesie is inheems aan die Noord-Kaap, Wes-Kaap en Namibië.
De Villiers Lamprecht
Prof. De Villiers Bester Lamprecht (26 Januarie 1942 - ) 'n Suid-Afrikaanse atleet en die eerste Suid-Afrikaner wat daarin kon slaag om 'n droommyl af te lê. Hy was ook 'n kaalvoet hardloper, soos Zola Budd. Hy is gebore in Prins Albert. Lamprecht was 'n emeritus-hoogleraar aan die Universiteit van die Vrystaat.
Dalton James
Dalton James (gebore 19 Maart 1971) is 'n Amerikaanse akteur en kinematograaf. Hy is bekend vir sy rolle in die rolprent Encino Man (1992) en in die televisiereekse MacGyver (1985), Crossroads (1992), en Passions (1999).
Nondweni
Nondweni is 'n nedersetting noordwes van Phalaborwa in die ooste van die Limpopoprovinsie, Suid-Afrika.
Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit in Ga-Selwana en Mahale. In 2011 het die dorp 'n bevolking van 984 gehad.
Eli James
Eli James (gebore 18 November 1982) is 'n Amerikaanse akteur.
Hyaloplacoida
Hyaloplacoida is 'n genus van sponsdiere uit die klas van die Hexactinellida.
Becker
Becker is 'n Duitse van en kan na die volgende persone verwys:
Gerres
Gerres is 'n genus van straalvinnige visse in die familie van Plooibekke (Gerreidae). Spesies wat aan die genus behoort word hoofsaaklik in die seewater van die oostelike Atlantiese Oseaan, regdeur die Indiese Oseaan, tot in die westelike Stille Oseaan aangetref. Die genus is vir die eerste keer in 1824 deur Quoy & Gaimard wetenskaplik beskryf.
Spesies
Daar is tans 28 erkende spesies wat aan die genus behoort:
Roedolf van Frankryk
Roedolf van Frankryk, ook bekend as Raoul of Rodolphe in Frans (Omstreeks 890 - 15 Januarie 936, Auxerre) was tussen 923 en 936 koning van Wes-Frankië. Hy was die seun van Hertog Richard I van Boergondië.
Naam
In kontemporêre Latynse dokumente uit die Middeleeue word sy naam gewoonlik aangegee as Rodulfus, van die Germaanse wortels hruod, "roem, glorie", en wulf, "wolf". Rodoelf en Roedolf is variante van hierdie naam; die Franse vorm is Rodolphe. Daarenteen staan die koning bekend as Raoul in moderne Frans, 'n naam wat afgelei is van Radulfus, van die Germaanse rad, "raad" en wulf. Alhoewel hierdie naam verskillende oorspronge het, is dit soms uitruilbaar met Rodulfus deur tydgenote gebruik. Die koning self het egter altyd Rodulfus gebruik, soos op sy persoonlike seël.
Agtergrond
Voor sy verkiesing as koning was Roedolf die hertog van Boergondië, en vanaf 1921 graaf van Troyes. Hy het die Hertogdom van Boergondië geërf van sy vader, Richard I, en is getroud met Emma, dogter van Koning Robert I van Frankryk. Hy is verkies om sy vader, wat in 923 gedood is tydens die Slag van Soissons, op te volg teen die afgesette koning Karel die Eenvoudige. Hy is gekroon op 13 Julie 923 in Sint Médard, Soissons deur Walter, Aartsbiskop van Sens. By sy kroonbestyging het hy die Graafskap van Boergondië oorgegee aan sy jonger broer, Hugo die Swarte.
Bewind
Die afgesette Karel die Eenvoudige het steeds geleef en die troon geëis. Die kwessie is opgelos toe Roedolf se swaer, graaf Herbert II van Vermandois, wat met Emma se suster getroud was, vir Karel, 'n mede Karolingiër, om die bos gelei het en hom toe gevange geneem het.
Roedolf se eerste optrede was om 'n leër te lei teen die koning van Oos-Frankië, Hendrik die Voëlkyker, wat 'n ruk tevore 'n ooreenkoms met koning Robert I in Jülich gesluit het. Nadat Hendrik probeer het om die Hertogdom Lotaringië te annekseer, het hy opgeruk teen Roedolf met 'n groot leër, maar weer vrede gemaak. In 925 het Hendrik egter vir Giselbert II aangeval en Lotaringië permanent oorgeneem, terwyl Roedolf nie in staat daartoe was om weerstand te bied nie.
In 924 het die Wikings 'n nuwe reeks strooptogte in Wes-Frankië uitgevoer. Hulle het vanuit die Loirevallei vir Hugo die Grote, broer van koningin Emma, gedreig, maar Roedolf het niks gedoen nie. Kort voor lank het hulle Boergondië, die gebied van Roedolf se broer, aangeval. Hulle is teruggedryf en het aanbeweeg na Melun, waar hulle die koninklike gebiede bedreig het. Roedolf het, vergesel van slegs sy vasalle en Herbert, troepe in Boergondië gewerf, terwyl Hugo die Grote oortuig is om by hom aan te sluit. Nadat die Wikings verdryf is het die Normandiërs, wat Karel die Eenvoudige in 911 in die Hertogdom Normandië gevestig het, hierdie hele streek begin verwoes. Herbert en Arnulf I van Vlaandere het by Roedolf aangesluit en saam het hulle Eu, Seine-Maritime ingeneem. Hulle is egter naby Fauquembergues in 'n lokval gelei. Gevolglik is die koning verwond en die graaf van Ponthieu gedood. Baie Normandiërs is egter ook op die slagveld agtergelaat.
In dieselfde jaar het Roedolf gesprekke gehad met Lodewyk die Blinde oor die Magjare, wat op daardie stadium die nuutste barbaarse migrante in Europa was en Lodewyk bedreig het. In 930 het die Magjare die streek rondom Reims binnegeval, maar padgegee voordat die koning hulle kon beveg. In 935 het die Magjare Boergondië binnegeval. Roedolf het met 'n groot leër teen hulle opgeruk, sodat hulle sonder 'n geveg teruggetrek het. By Roedolf se afsterwe was Wes-Frankië derhalwe vir 'n wyle veilig teen beide die Wikings en die Magjare.
Ten einde sy eie mag te versterk, het Herbert II van Vermandois in 925 gebruik gemaak van sy koninklike gevangene (die afgesette Karel die Eenvoudige) om die aartsbiskopdom van Reims vir sy seun Hugo van Vermandois te beklink, en in 927 die graafskap van Laon vir sy seun Odo. Roedolf se klagtes het Herbert II beweeg om Karel voor Willem I te bring om 'n eed van trou af te lê, waarna hulle na Reims is om Karel se eise op Pous Johannes X te versterk. In 928 het Herbert II uiteindelik in besit gekom van Laon, maar Karel die Eenvoudige sterf die volgende jaar in Péronne. Herbert II het gevolglik sy wurggreep op Roedolf verloor.
Nadat hy die Wikings van Limousin verslaan het, het Roedolf 'n eed van getrouheid van Willem I en die Akwitaniërs ontvang. Roedolf het in 933 die eilande (die hedendaagse Kanaal-eilande) aan die kus van Normandië aan Willem I gegee.
Roedolf het in 929 probeer om die mag van hertog Ebalus van Akwitanië te verminder. Hy het sy toegang tot Berry teruggetrek en in 932 die titel van prins van Gotië verleen aan die graaf van Toulouse, Raymond Pons, en sy broer Ermengol van Rouergue. Hy het ook die graafskap van Auvergne oorgeplaas na Raymond. Boonop is die gebied van die markgraafskap wat onder die beheer van Charroux geval het omskep in 'n onafhanklike graafskap. Later het Roedolf egter 'n veldtog met Ebalus in die suide gevoer om die laaste Wiking-vestings daar uit te roei. Hy het toe aggressief teen Herbert II voortgegaan, Rheims binnegemarsjeer en in 931 vir Hugo met Artald vervang. Roedolf het hierna saam met Hugo die Grote Herbert II se vestings verbrand en hom in Château-Thierry vasgekeer, die einste plek waar Herbert II aanvanklik vir Karel die Eenvoudige van 933 tot 934 gevange gehou het. Die twee het egter in 935 vrede gesluit. Roedolf het daarna skielik siek geword, en 'n paar maande later op 14 of 15 Januarie 936 gesterf.
Huwelik en kinders
Roedolf I trou in 921 met Emma van Frankryk, dogter van Robert I van Frankryk en Beatrix van Vermandois. Hulle het twee kinders gehad, maar nie een het hul kinderjare oorleef nie:
Vrymesselary in Suid-Afrika
Die Vrymesselary het kort na die middel van die 18de eeu ‘n maatskaplike en ekonomiese rol in Suid-Afrika begin speel. Teen die einde van die 20ste eeu het die ledetal begin kwyn.
Vrymesselary was in Nederland en veral in die destydse Nederlands-Indië baie gewild. Die hoogste amptenare van die VOC was lede. Dus was daar onder die passasiers op die VOC-skepe wat Kaapstad aangedoen het altyd baie Vrymesselaars. In April 1772 is die Losie De Goede Hoop in Kaapstad gestig volgens ‘n magsbrief van die Nasionale Groot Losie in Den Haag. ‘n Tweede losie, Losie De Goede Trouw, is reeds in 1800 gestig.
Na die Britse oorname van die Kaap word in 1811 die British Lodge begin. Die Skotte stig die Lodge Southern Cross in 1860 en die Iere die Lodge St. Patrick in 1882. Hierna versprei die organisasie vinnig en veral onder die afstammelinge van die Britse Setlaars oor die hele land, die destydse Suidwes-Afrika en Rhodesië. Losies is in die meeste en selfs afgeleë dorpe geopen. Teen die middel van die 20ste eeu was daar ‘n 500 losies met ‘n ledetal van om en by die 20 000. In die losies is die Engelse kulturele identiteit en waardes versterk, sosiale netwerke opgebou en sakebande gesmee. Op 22 April 1961 het die losies wat geval het onder die Nederlandse Groot Losie hul bande met Nederland verbreek en ‘n eie Suid-Afrikaanse groot losie opgerig.
Na Republiekwording in 1961 het die emosionele bande van die Engelssprekende deel van die bevolking met Engeland begin verswak. Teen die einde van die 20ste eeu het die ledetal van baie losies so afgeneem dat hulle hul deure moes sluit.
Bananal
Bananal (Portugees: Ilha do Bananal, [banaˈnaw]; letterlik: "Piesang-eiland") is die tweede grootste riviereiland ter wêreld na Marajó en die grootste bekende binnelandse riviereiland. Dit is tussen die Rio Araguaia en sy oostelike sytak, die Rio Javaés in die middel van Brasilië geleë. Dit lê in die weste van die Brasiliaanse deelstaat Tocantins en grens aan Mato Grosso in die weste. Bananal beslaan 'n oppervlakte van 19 162,25. Hier is die Araguaia Nasionale Park geleë, waar die inheemse Karajá-volk leef.
Die noordelike derde van die eiland behoort tot die Araguaia Nasionale Park, 'n gewilde ekotoerismebestemming. Die suidelike tweederdes behoort aan inheemse volke.
Hippospongia massa
Hippospongia massa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hippospongia en tot die familie Spongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.